PTTGC ออกหุ้นกู้ 2 ชุด วงเงิน 3.8 หมื่นลบ.อายุ 10-30 ปี ดอกเบี้ยสูงสุด 4.30% ขายตปท.
PTTGC ออกหุ้นกู้ 2 ชุด วงเงิน 3.8 หมื่นลบ.อายุ 10-30 ปี ดอกเบี้ยสูงสุด 4.30% ขายตปท.
18 มี.ค. 2564

บริษัท พีทีที โกลบอล เคมิคอล จำกัด (มหาชน)  หรือ PTTGC  บริษัทฯขอเรียนว่า วันที่ 18 มีนาคม 2564 บริษัท จีซีศูนย์บริหารเงิน จำกัด ได้ดำเนินการออกและเสนอขายหุ้นกู้ไม่มีหลักประกันและไม่ด้อยสิทธิให้กับนักลงทุน และสถาบันต่างประเทศ จำนวนรวม 1,250 ล้านเหรียญสหรัฐฯ หรือคิดเป็นมูลค่าประมาณ 3.85 หมื่นล้านบาท (โดยอิงค่าเงินบาท ณ ราคา 30.82 บาท/ดอลลาร์)
โดยมีบริษัทฯ เป็นผู้ค้ำประกันหุ้นกู้ทั้งจำนวนซึ่งหุ้นกู้ดังกล่าวแบ่งเป็น อายุ 10 ปี จำนวน 700 ล้านเหรียญสหรัฐฯ และอายุ 30 ปี จำนวน 550 ล้านเหรียญสหรัฐฯในอัตราดอกเบี้ยคงที่ร้อยละ 2.98 และ 4.30 ต่อปีตามลำดับ 
ทั้งนี้หุ้นกู้ดังกล่าวได้รับการจัดอันดับความน่าเชื่อถือจาก Standard and Poor’s และ Moody’s ที่ระดับ BBB และ Baa2 ตามลำดับ และหุ้นกู้ดังกล่าวได้จดทะเบียนที่ตลาดหลักทรัพย์สิงคโปร์ และเงินที่ได้รับจากการออกและเสนอขายหุ้นกู้ครั้งนี้บริษัทฯ จะนำไปใช้ในกิจการทั่วไป รวมถึงชำระคืนเงินกู้ที่ครบกำหนดชำระพัฒนาโครงการการลงทุน และการให้กู้ยืมต่อแก่บริษัทฯ ในกลุ่ม